डुग्गर-प्रदेश भारत दा इक अंग ऐ। इस करी भारती सस्कृति दियां मूल प्रवृत्तियां डुग्गर संस्कृति च बी दृश्टिगोचर होंदियां न। इस सृ्शिट दा कर्ता-धर्ता ते हर्ता उयै इक ईशवर ऐ, जिसी राम नां कन्ने सम्बोधित कीता जन्दा ऐ। सबनें प्राणियें च इक्कै आत्मा ऐ, अस सब माह्‌‌नू अपने-अपने कर्में दा फल भोगने आं। बुरा कर्म करने आले गी बुरा फल भोगना गै पौंदा ऐ, मर्यादा दा उलंघन करने कन्ने मनुक्ख दुक्ख पान्दा ऐ बगैरा-बगैरा सिद्धांत न जिन्दा आचरण डुग्गर निवासी बी ज्हारें ब’रें थमां करदे आवै दे न। इनें सिद्धांतें दा चित्रण डोगरी लोक-गाथाएं च स्पश्ट रूपै कन्ने होऐ दा ऐ।